પાણી પુરવઠાપ્રધાન કુંવરજીભાઇ બાવળીયાએ સમારોહનાં અધ્યક્ષસ્થાનેથી ઉદબોધન કરતા જણાવ્યું હતું કે, સમગ્ર જસદણ તેમજ વિછીંયા પંથકનાં વિસ્તારનો સંપૂર્ણ વિકાસ સાધવા રાજય સરકાર આપણી સાથે હોવાનો મુખ્યમંત્રીશ્રી વિજયભાઇ રૂપાણીએ જે ભરોસો આપ્યો હતો તેની આજે મુખ્યમંત્રીશ્રીએ ૮૭ કરોડથી વધુનાં પ્રોજેકટનાં લોકાપર્ણ- ખાતમુહૂર્ત કરી પ્રતીતિ કરાવી આપી છે. વધુમાં મંત્રીશ્રીએ જણાવ્યું કે, જસદણ વિસ્તારની સર્વાંગી કાયાપલટ કરવા માટે રાજય સરકાર મક્કમ છે. રુપાણીના હસ્તે સી.આઇ.એફ.ના શુભ ગ્રામ સંગઠન આસલપુરને અને જય જોગેશ્વર ગ્રામ સંગઠન ખારચીયાને ચેક અપર્ણ કરવામાં આવ્યા હતાં તેમજ ગ્રામોદય યોજના અંતર્ગત ખોડીયાર મિશન મંગલમ ગૃપ લીલાપરને અને ગ્રામ સખી સંઘ દેવપરાને પ્રમાણપત્ર અર્પણ કરવામાં આવ્યા હતાં.